CELEX: 32021R0724
Language: sk
Date: 2021-03-03 00:00:00
Title: Vykonávacie nariadenie Komisie (EÚ) 2021/724 z 3. marca 2021, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2019/787, pokiaľ ide o informácie ktoré majú členské štáty oznamovať Komisii o subjektoch vymenovaných na účely dohľadu nad postupmi stárenia liehovín a o príslušných orgánoch zodpovedných za zabezpečenie súladu s uvedeným nariadením

5.5.2021   
               
               
                  SK
               
               
                  Úradný vestník Európskej únie
               
               
                  L 155/3
               
            
         VYKONÁVACIE NARIADENIE KOMISIE (EÚ) 2021/724
         z 3. marca 2021,
         ktorým sa stanovujú pravidlá uplatňovania nariadenia Európskeho parlamentu a Rady (EÚ) 2019/787, pokiaľ ide o informácie ktoré majú členské štáty oznamovať Komisii o subjektoch vymenovaných na účely dohľadu nad postupmi stárenia liehovín a o príslušných orgánoch zodpovedných za zabezpečenie súladu s uvedeným nariadením
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (1), a najmä na jeho článok 20 prvý pododsek bod a) a článok 44 ods. 2,
         keďže:
         
                     (1)
                  
                  
                     V článku 13 ods. 6 nariadenia (EÚ) 2019/787 sa vyžaduje, aby sa operácie stárenia liehovín uskutočňovali pod dohľadom členského štátu alebo pod dohľadom, ktorý poskytne rovnocenné záruky.
                  
               
                     (2)
                  
                  
                     Na tento účel majú členské štáty vymenovať subjekty zodpovedné za dohľad nad týmito postupmi stárenia a nahlásiť ich Komisii, aby mohla vytvoriť verejný register so zoznamom týchto vymenovaných subjektov.
                  
               
                     (3)
                  
                  
                     Článkom 43 ods. 1 nariadenia (EÚ) 2019/787 sa stanovuje, že za kontrolu liehovín zodpovedajú členské štáty. Ich úlohou je prijímať opatrenia potrebné na zabezpečenie súladu s uvedeným nariadením a určiť príslušné orgány, ktoré sú za toto zabezpečenie súladu zodpovedné.
                  
               
                     (4)
                  
                  
                     Aby komunikácia medzi Komisiou a subjektmi zodpovednými za dohľad nad postupmi stárenia liehovín a príslušnými orgánmi zodpovednými za zabezpečenie súladu s nariadením (EÚ) 2019/787 prebiehala efektívne, je vhodné vyžadovať, aby predmetný členský štát nahlásil Komisii kontaktné údaje subjektov zodpovedných za dohľad nad postupmi stárenia liehovín a príslušných orgánov zodpovedných za zabezpečenie súladu s uvedeným nariadením.
                  
               
                     (5)
                  
                  
                     Aby oznamovanie informácií členskými štátmi Komisii prebiehalo jednoducho a efektívne, je vhodné vyžadovať, aby vtedy, keď členský štát vymenuje viac ako jeden subjekt zodpovedný za dohľad nad postupmi stárenia liehovín alebo viac ako jeden príslušný orgán zodpovedný za zabezpečenie súladu s nariadením (EÚ) 2019/787, tento členský štát určil styčný orgán, ktorý bude slúžiť ako jednotné kontaktné miesto pre Komisiu. Členské štáty by preto mali Komisii oznámiť aj kontaktné údaje styčných orgánov.
                  
               
                     (6)
                  
                  
                     V záujme zabezpečenia efektívneho toku informácií medzi členskými štátmi a Komisiou by sa mali stanoviť aj pravidlá týkajúce sa formulárov a lehôt na oznamovanie takýchto informácii.
                  
               
                     (7)
                  
                  
                     V súlade s článkom 51 ods. 3 nariadenia (EÚ) 2019/787 by sa toto nariadenie malo uplatňovať od 25. mája 2021.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Výboru pre liehoviny,
                  
               PRIJALA TOTO NARIADENIE:
         
            Článok 1
            Informácie, ktoré sa majú oznamovať Komisii
            
               1.   Členské štáty sú povinné oznamovať Komisii tieto informácie týkajúce sa subjektov vymenovaných na účely dohľadu nad postupmi stárenia liehovín na základe článku 13 ods. 6 nariadenia (EÚ) 2019/787:
               
                           a)
                        
                        
                           názov, adresa, telefónne číslo a e-mail: subjektu vymenovaného na účely dohľadu nad postupmi stárenia liehovín;
                        
                     
                           b)
                        
                        
                           ak bolo na účely dohľadu nad postupmi stárenia liehovín vymenovaných viac subjektov, sú členské štáty povinné uviesť aj konkrétnu oblasť kompetencie každého z nich;
                        
                     
                           c)
                        
                        
                           názov, adresa, telefónne číslo a e-mail: styčného orgánu určeného súlade s článkom 2 prvým odsekom.
                        
                     
            
               2.   Členské štáty sú povinné oznámiť Komisii tieto informácie týkajúce sa príslušných orgánov, ktoré sú na základe článku 43 ods. 1 nariadenia (EÚ) 2019/787 zodpovedné za zabezpečenie súladu s daným nariadením:
               
                           a)
                        
                        
                           názov, adresa, telefónne číslo a e-mail: príslušného orgánu;
                        
                     
                           b)
                        
                        
                           ak bolo určených viac príslušných orgánov, sú členské štáty povinné uviesť aj konkrétnu oblasť kompetencie každého z nich;
                        
                     
                           c)
                        
                        
                           názov, adresa, telefónne číslo, e-mail: styčného orgánu určeného v súlade s článkom 2 druhým odsekom.
                        
                     
         
         
            Článok 2
            Určenie styčných orgánov
            Ak členský štát vymenuje viac ako jeden subjekt zodpovedný za dohľad nad postupmi stárenia liehovín, určí styčný orgán pre dané subjekty.
            Ak členský štát vymenuje viac ako jeden príslušný orgán zodpovedný za zabezpečenie súladu s nariadením (EÚ) 2019/787, určí styčný orgán pre dané orgány.
            Oba styčné orgány sú zodpovedné za oznamovanie informácií Komisii.
         
         
            Článok 3
            Lehota a spôsoby oznamovania subjektov vymenovaných na účely dohľadu nad postupmi stárenia liehovín a príslušných orgánov zodpovedných za zabezpečenie súladu s nariadením (EÚ) 2019/787
            
               1.   Členské štáty oznámia Komisii informácie uvedené v článku 1 do 25. augusta 2021.
            
            
               2.   Členské štáty oznámia Komisii každú zmenu oznámených informácií uvedených v odseku 1 do troch mesiacov od dátumu tejto zmeny.
            
            
               3.   V prípade informácií týkajúcich sa subjektov vymenovaných na účely dohľadu nad postupmi stárenia liehovín treba vyplniť formulár uvedený v prílohe I; v prípade informácií týkajúcich sa príslušných orgánov zodpovedných za zabezpečenie súladu s nariadením (EÚ) 2019/787 treba vyplniť formulár uvedený v prílohe II.
            
         
         
            Článok 4
            Nadobudnutie účinnosti a uplatňovanie
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 25. mája 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. marca 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 130, 17.5.2019, s. 1.
      
      
         
            PRÍLOHA I
            Formulár oznámenia uvedeného v článku 1 ods. 1
            Členský štát:
            Dátum oznámenia:
            
               Ak bol vymenovaný len jeden subjekt zodpovedný za dohľad nad postupmi stárenia liehovín, vyplňte časť A; ak bolo vymenovaných viac takýchto subjektov, vyplňte časť B. V druhom uvedenom prípade vyplňte aj časť C.
            
            ČASŤ A
            
               SUBJEKT VYMENOVANÝ NA ÚČELY DOHĽADU NAD POSTUPMI STÁRENIA LIEHOVÍN
            
            Názov:
            Adresa:
            Telefónne číslo:
            E-mail:
            ČASŤ B
            
               ZOZNAM SUBJEKTOV VYMENOVANÝCH NA ÚČELY DOHĽADU NAD POSTUPMI STÁRENIA LIEHOVÍN
            
            
               Za každý subjekt uveďte tieto informácie:
            
            Názov:
            Adresa:
            Telefónne číslo:
            E-mail:
            Konkrétna zodpovednosť:
            ČASŤ C
            
               STYČNÝ ORGÁN
            
            Názov:
            Adresa:
            Telefónne číslo:
            E-mail:
         
      
      
         
            PRÍLOHA II
            Formulár oznámenia uvedeného v článku 1 ods. 2
            Členský štát:
            Dátum oznámenia:
            
               Ak bol vymenovaný len jeden orgán zodpovedný za zabezpečenie súladu s nariadením (EÚ) 2019/787, vyplňte časť A; ak bolo vymenovaných viac takýchto orgánov, vyplňte časť B. V druhom uvedenom prípade vyplňte aj časť C.
            
            ČASŤ A
            
               PRÍSLUŠNÝ ORGÁN ZODPOVEDNÝ ZA ZABEZPEČENIE SÚLADU S NARIADENÍM (EÚ) 2019/787
            
            Názov:
            Adresa:
            Telefónne číslo:
            E-mail:
            ČASŤ B
            
               ZOZNAM PRÍSLUŠNÝCH ORGÁNOV ZODPOVEDNÝCH ZA ZABEZPEČENIE SÚLADU S NARIADENÍM (EÚ) 2019/787
            
            
               Za každý príslušný orgán uveďte tieto informácie:
            
            Názov:
            Adresa:
            Telefónne číslo:
            E-mail:
            Konkrétna zodpovednosť:
            ČASŤ C
            
               STYČNÝ ORGÁN
            
            Názov:
            Adresa:
            Telefónne číslo:
            E-mail: